શાહ અને નીતીશની આ બેઠકમાં બિહારના ડેપ્યુટી સીએમ સુશીલ મોદી અને ભાજપના પ્રદેશ અધ્યક્ષ નિત્યાનંદ રાય પણ હાજર હતા. શાહ રાત્રિ ભોજન દરમ્યાન પણ સીએમ આવાસમાં નીતીશ કુમાર સાથે મુલાકાત કરશે. એવામાં અગત્યનો પ્રશ્ન એ છે કે આ ‘પોલિટિકલ નાસ્તો’ અને ‘પોલિટિકલ ડિનર’નું પરિણામ શું બિહારમાં એનડીએના તમામ ઘટક પક્ષોને સાથે રાખવામાં સફળ થશે? જો કે એનડીએમાં સામેલ તમામ પક્ષ, ભાજપ, જેડીયુ, એલજેપી, અને આરએલએસપી એ સમય-સમય પર ગઠબંધન બની રહેવાનો દાવો કર્યો છે. પરંતુ સીટ શેરિંગ અને ચૂંટણીમાં કોઇ ચહેરો બનાવામાં આવે તેને લઇ બધાનું પોતાનું સ્ટેન્ડ છે. નીતીશ પણ અત્યાર સુધી ‘સાથ-સાથ’ અને થોડાંક ‘નિરાશ-નિરાશ’ વાળા મૂડમાં દેખાઇ રહ્યાં છે. તો શાહ અને નીતીશના ‘ડિનર પૉલિટિક્સ’ પહેલાં બિહારમાં બની બગડેલ રાજકીય રમત વિશે જાણીએ..